ԵՊՀ միջազգային կապերի համատեքստում Հունագիտության կենտրոնը համագործակցում է Հունաստանի մի շարք համալսարանների, այդ թվում Աթենքի,Սալոնիկի, Իոաննինյի և մի քանի այլ համալսարանների հետ, ինչպես նաև Հունաստանի Պետական կրթաթոշակների հիմնադրամի, և, իհարկե Հունաստանի դեսպանատան մշակութային բաժնի հետ: Այս համագործակցության կարևորագույն մասն են կազմում հունարեն լեզվի և մշակույթի դասընթացները, որ կազմակերպում են նշված համալսարաններն ու հիմնադրամը, որոնց շնորհիվ սկսած 2000 թվականից ԵՊՀ հունարեն սովորող ուսանողները հնարավորություն ունեն մասնակցելու ամառային մեկամսյա կամ երկարատև (8-ամսյա) հունարենի դասընթացներին: Տարեկան առնվազն 3 ուսանող գործուղվում է Հունաստան` մասնակցելու այդ դասընթացներին: